ખાતરી કરો કે તમે આપેલો પ્રસ્તાવ યોગ્ય અને નિષ્પક્ષ છે. આખરે તમારી યોજના તો ઘર ખરીદવાની છે એટલે તમે એના પરથી તમારું ધ્યાન ન હટાવશો. હંમેશાં બિલ્ડરને પ્રસ્તાવ આપતી વખતે તમને એ વાતની પણ ખબર હોવી જોઈએ કે કેટલી હદની વાત કરી તમારે ત્યાંથી ઊભા થઈ જતા રહેવાનું છે. એવું બની શકે કે થોડા દિવસ રહીને બિલ્ડર ફરી તમારો સંપર્ક કરે. આ ઉપરાંત તમને ઘર ખરીદવાની ખૂબ જ ઉતાવળ છે એવું તો ક્યારેય પણ જતાવશો નહીં. તમારી કોઈ પણ પ્રકારની નબળાઈ તેની સામે ખૂલે નહીં એનું ધ્યાન રાખજો. હા, એટલું ચોક્કસ યાદ રાખો કે ટેબલ પર બેસીને થયેલી કોઈ પણ વાટાઘાટ લખાણમાં લેવી અત્યંત જરૂરી છે.